Ρένος Φραγκούδης

Ο Ρέννος Φραγκούδης , (Λεμεσός 1909 - 1η Φεβρουαρίου 1982Αθλητική Ηχώ, 2 Φεβρουαρίου 1982 ), ήταν Κύπριος αθλητής δρόμων ταχύτητας , πανελληνιονίκης και βαλκανιονίκης . Ήταν προπολεμικά από τους μεγαλύτερους αθλητές δρόμων ταχύτητας του Ελληνικού κλασικού αθλητισμού, ήταν μέλος της Ελληνικής εθνικής ομάδας. Ιδρυτικό μέλος και πρώτος πρόεδρος της Ένωσης Ελλήνων αθλητών το 1942Αθλητική Ηχώ , 2 Νοεμβρίου 2003.

Γεννήθηκε στη Λεμεσό και ο πατέρας του Μενέλαος ήταν και αυτός αθλητής με μετάλλια στο Παγκύπριο πρωτάθλημα στίβου. Ξεκίνησε από την Ολύμπια Λεμεσού και στους Παγκύπριους αγώνες του 1928 πήρε τα πρώτα του χρυσά μετάλλια στα 100μ και στα 200μ , την ίδια χρονιά έγινε μέλος της Ελληνικής εθνικής ομάδας μετακόμισε στην Αθήνα και πήρε μετεγγραφή στον Παναθηναϊκό. Σον Παναθηναϊκό αγωνίζονταν και στο τμήμα χόκεϊ επί χόρτου που είχε ιδρύσει ο σύλλογος προπολεμικά.Αθλητική Ηχώ , 17 Ιανουαρίου 1999 

Πήρε μέρος στην Ολυμπιάδα του 1928 πού έγινε στο Άμστερνταμ όπου συμμετείχε στα 100μ και στα 4χ100. Στους Ολυμπιακούς αγώνες του 1932 στο Λος Άντζελες συμμετείχε στα 100μ. στα 200μ. και στα 4Χ100μ. Στους Ολυμπιακούς αγώνες του 1936 στο Βερολίνο συμμετείχε στα 100 και 200 μέτρα φτάνοντας μέχρι τα ημιτελικά. 

Στους Βαλκανικούς αγώνες έχει κατακτήσει 5 χρυσά μετάλλια στα 100μ., και 6 χρυσά στα 200μΌλοι οι νικητές των βαλκανικών αγώνων . Στους βαλκανικούς 1933 σημείωσε πανελλήνιο ρεκόρ στα 200μ με επίδοση 21.6, καταρρίπτοντας το προηγούμενο δικό του πάλι, το οποίο διατηρήθηκε 22 χρόνιαΑθλητική Ηχώ, 10 Αυγούστου 1979, την ίδια χρονιά κατέρριψε και το πανελλήνιο ρεκόρ στα 100μ με επίδοση 10,6.Αθλητική Ηχώ, 16 Αυγούστου 1951

Το πανελλήνιο ρεκόρ στα 100 μ. το είχε καταρρίψει πρώτη φορά στην Πράγα κατά τους αγώνες Κύπελλο Μάζαρικ με επίδοση 10,6, η προηγούμενη επίδοση ήταν του Φιλιακού με 11.Αθλητική Ηχώ, 3 Ιουνίου 1958

 Διακρίσεις 

Πανελλήνιο πρωτάθλημαΑθλητική Ηχώ, 16 Ιουνίου 1949
100μ.
χρυσό:1929, 1935, 1936
200μ.
χρυσό: 1929, 1935, 1936

Παγκύπριοι αγώνες
100μ 
χρυσό: 1928
200μ 
χρυσό: 1928

Βαλκανικοί αγώνες
100μ.
χρυσό: 1929, 1932, 1933, 1935, 1936
200 μ.
χρυσό: 1929, 1930, 1932, 1933, 1935, 1936

 Παραπομπές 

 Πηγές 
 Ευάγγελος Ανδρέου, Το αστέρι του πρωταθλητή άναψε... Έκδ. Ευρωπαϊκό Κέντρο Τέχνης (EUARCE), 2011 - "Ρένος Φραγκούδης"'' σ.173 (8 βιογραφικές αναφορές), ISBN 978-960-99566-0-4
 Τεχνολογικό Πανεπιστήμιο Κύπρου Βιογραφικό του
 Γ.Σ. Τα Παγκύπρια Κύπριοι στους Ολυμπιακούς αγώνες

Κατηγορία:Κύπριοι αθλητές του στίβου
Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου ΠΑΟ
Κατηγορία:Έλληνες αθλητές του χόκεϊ επί χόρτου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου